На основу члана 6. став 4. Закона о приватизацији („Службени гласник РС”, бр. 83/14, 46/15, 112/15 и 20/16 - аутентично тумачење) и члана 17. став 1. и члана 42. став 1. Закона о Влади („Службени гласник РС”, бр. 55/05, 71/05 - исправка, 101/07, 65/08, 16/11, 68/12 - УС, 72/12, 7/14 - УС и 44/14),

Влада доноси

УРЕДБУ

О ИЗМЕНАМА УРЕДБЕ О УСЛОВИМА, НАЧИНУ И ПОСТУПКУ СПРОВОЂЕЊА ПРОДАЈЕ КАПИТАЛА ВЕЛИКИХ СУБЈЕКАТА ПРИВАТИЗАЦИЈЕ МЕТОДОМ ЈАВНОГ ПРИКУПЉАЊА ПОНУДА

Члан 1.

У Уредби о условима, начину и поступку спровођења продаје капитала великих субјеката приватизације методом јавног прикупљања понуда („Службени гласник РС”, број 56/15), у члану 2. тачка 2) речи: „Агенције за приватизацију (у даљем тексту: Агенција)” замењују се речима: „министарство надлежно за послове привреде (у даљем тексту: Министарство)”, a реч: „Агенцији” замењује се речју: „Министарству”.

Члан 2.

Назив изнад члана 26. и члан 26. бришу се.

Члан 3.

Члан 27. мења се и гласи:

„Члан 27.

Средства остварена наплатом трошкова у поступку јавног прикупљања понуда, уплаћују се у буџет Републике Србије преко прописаног уплатног рачуна јавних прихода.

Осим средстава из става 1. овог члана, сваки учесник у поступку јавног прикупљања понуда сноси своје трошкове који произлазе из његовог учешћа у поступку јавног прикупљања понуда.”

Члан 4.

У члану 3. став 2, члану 6. став 1, члану 8. ст. 1. и 3, члану 9. ст. 1. и 3, члану 10, члану 12. став 2, члану 13. ст. 1-5, члану 15. став 2, члану 18. ст. 1. и 2, члану 19. ст. 3. и 4, члану 20. ст. 2. и 4-6, члану 21. ст. 1. и 2, члану 23. ст. 1-3, члану 25. ст. 1-3 и члану 27. реч: „Агенција” у одређеном падежу замењује се речју: „Министарство” у одговарајућем падежу.

Члан 5.

Ова уредба ступа на снагу наредног дана од дана објављивања у „Службеном гласнику Републике Србије”.

05 Број:

У Београду, 25. марта 2016. године

В Л А Д А

ПРЕДСЕДНИК

Александар Вучић